cyanic-selkie/wikianc huggingface dataset:
Panzer IV
Ausf. A a Ausf. F1
Despois de fabricar 35 carros da versión A, en 1937 a produción moveuse cara o Ausf. B. Entre as melloras introducidas estaban a substitución do motor orixinal polo máis potente Maybach HL 120TR de 220,65 kW, e o cambio da transmisión pola nova SSG 75, de seis velocidades e unha marcha atrás. A pesar do aumento de peso ata as 16 toneladas, isto mellorou a velocidade do carro ata os 39 km/h. A placa inclinada aumentou de espesura ata os 30 mm, e a metralladora do casco substituíuse por un porto para pistola cuberto. Fabricáronse 42 Panzer IV Ausf. B antes da introdución do Ausf. C en 1938. Nesta versión incrementouse a blindaxe da torreta ata os 30 mm, aumentando o peso do carro ata as 18,14 t. Tras fabricar 40 Ausf. C, comezando polo número de chasis 80341 o motor foi substituído polo mellorado HL 120TRM. O derradeiro dos 140 Ausf. C foi producido en agosto de 1939, e iniciouse a fabricación do Ausf. D; esta variante, da cal se fabricaron 248 vehículos, reintroduxo a metralladora do casco e cambiou o mantelete interno do canón da torreta por un externo. A proteccion mellorouse novamente, desta vez incrementando a blindaxe lateral ata os 20 mm. Cando a invasión alemá de Polonia en setembro de 1939 rematou, decidiuse aumentar a produción do Panzer IV, que foi adoptado para un uso xeral o 27 de setembro como o Sonderkraftfahrzeug 161 (Sd.Kfz. 161).
Ausf. F2 a Ausf. J
O 26 de maio de 1941, apenas unhas semanas antes da operación Barbarossa, durante unha conferencia con Hitler, decidiuse mellorar o armamento principal do Panzer IV. Krupp gañou o contrato para integrar novamente o canón Pak 38 L/60 de 50 mm na torreta. O primeiro prototipo foi entregado o 15 de novembro de 1941. En cuestión de meses, o sobresalto ao atoparse co carro medio T-34 e o pesado KV-1 soviéticos levou á necesidade dun novo canón máis potente. En novembro de 1941 a decisión de equipar o canón de 50 mm non foi adiante, e no seu lugar contratouse a Krupp para modificar xunto con Rheinmetall o seu canón anti-carro de 75 mm, posteriormente coñecido como 7,5 cm Pak 40 L/46. Debido a que a lonxitude de retroceso era demasiado grande para a torreta do carro, o mecanismo de retroceso e a cámara foron acurtados. Isto deu como resultado o KwK 40 L/43 de 75 mm. Ao disparar un proxectil perforante, a velocidade de saída do canón incrementábase de 430 m/s ata 990 m/s. Inicialmente o canón foi montado cunha única cámara, eun freo de boca en forma de bola, que proporcionaba algo menos do 50% da capacidade de freado de retroceso. Ao disparar o Panzergranate 39, o KwK 40 L/43 podía penetrar 77 mm de blindaxe de aceiro a unha distancia de 1.830 m. miniatura|250px|Panzer IV Ausf. F2 Os carros Ausf. F que recibiron o novo canón KwK 40 L/43 foron chamados Ausf. F2 (coa designación Sd.Kfz. 161/1). O vehículo incrementou o seu peso ata as 23,6 toneladas. 175 Ausf. F2 foron producidos dende marzo ata xullo de 1942. Tres meses despois de iniciarse a súa fabricación, o Panzer IV Ausf. F2 foi renomeado Ausf. G.
Río Potomac
Xeografía
Unha vez que o Potomac cae dende o Piedmont cara a planicie preto da costa, as mareas teñen maior forza. Nótase dende Washington, D.C. en diante. A salinidade no estuario do río crece cá proximidade á desembocadura. O estuario faise mais amplo, alcanzando os 17 km na boca do río, entre Point Lookout (Maryland) e Smith Point (Virxinia) antes de desembocar na Baía de Chesapeake.
Apareamento selectivo
miniatura|dereita|240px|Araña choutadora (familia [[Salticidae).]] O apareamento selectivo (assortative mating) é un patrón de apareamento e unha forma de selección sexual na cal os individuos con xenotipos e/ou fenotipos similares se aparean entre si con máis frecuencia da que sería de esperar nun patrón de apareamento aleatorio. Exemplos de fenotipos similares son, entre outros, o tamaño corporal, a cor da pel/pigmentación, e a idade. O apareamento selectivo, tamén denominado apareamento selectivo positivo ou homogamia, pode incrementar as semellanzas xenéticas dentro dunha familia. O apareamento selectivo pode ser contrastado co apareamento deselectivo (disassortative mating, tamén chamado apareamento selectivo negativo ou heterogamia) no cal os individuos con xenotipos e/ou fenotipos diferentes se aparean entre si máis frecuentemente do que sería de agardar por azar. O apareamento deselectivo reduce as semellanzas xenéticas na familia. O apareamento selectivo positivo ocorre máis frecuentemente que o negativo. En ambos os casos, debido ao patrón de apareamento non aleatorio, hai unha desviación do principio de Hardy–Weinberg.
Wilson Chandler
Traxectoria profesional
O 6 de xullo de 2018, Chandler foi traspasado ós Philadelphia 76ers xunto a unha futura elección da segunda rolda do Draft.
O 8 de xullo de 2019, Chandler asinou un contrato dun ano cos Brooklyn Nets.
Escáncer
miniatura|260px|Exemplar adulto de escáncer. O escáncer común, ou liscanzo, Anguis fragilis, é un réptil da orde dos escamosos, familia dos ánguidos e subfamilia dos anguinos, unha das cinco integradas no xénero Anguis.
Descrición
Os exemplares xuvenís presentan un dorso de cor ocre clara ou abrancazada, cunha fina liña vertebral negra ben patente. O ventre é negro brillante. Na imaxe lateral, dun exemplar xuvenil, nótese a liña vertebral negra e a perda do rabo.
Parque Nacional dos Lagos de Plitvice
O parque nacional dos Lagos de Plitvice é o máis famoso dos parques nacionais croatas.
Pío IX, papa
Elección papal
Chegado o conclave a un punto morto a causa do desacordo, os liberais e moderados decidiron votar por Mastai Ferretti - unha manobra que foi contraria ó sentir xeral de boa parte de Europa. O segundo día do conclave, o 16 de xuño de 1846, Mastai Ferretti foi elixido papa cunha maioría de 36 votos, mentres que Lambruschini só obtivo dez; Gizzi non recibiu ningún voto. Dado que era de noite, non se realizou ningún anuncio formal agás a fumata branca. Moitos católicos asumiron que Gizzi fora escollido como sucesor de San Pedro. De feito, empezou a haber celebracións na súa cidade natal e os seus axudantes, de acordo cunha antiga tradición, queimaron as súas vestiduras cardinalicias.
Música do Clasicismo
1750 a 1775
O compositor do momento era Franz Joseph Haydn. Ademais de escribir sinfonías de estrutura claramente clásica, escribiu sonatas para pianoforte, o novo instrumento de teclado en plena fase de perfeccionamento e que permitía maiores capacidades expresivas. Foi considerado tamén o gran creador do cuarteto de corda, pois as súas obras para esta formación, de gran refinamento melódico e harmónico, deron unha importancia similar ós catro instrumentos e fixaron a forma, o que contribuíu a que o cuarteto queda establecido até os nosos días.
Cara a 1770 xurdiu o estilo chamado Sturm und Drang, inspirado nunha especie de protorromanticismo literario do mesmo nome que podemos exemplificar no Werther de Goethe, e que en música produciu obras sinfónicas de ambiente tráxico e apaixonado, case todas en modo menor, como algunhas sinfonías de Haydn e C.P.E. Bach.
1775 a 1820
dereita|miniatura| [[Wolfgang Amadeus Mozart, en retrato póstumo de Barbara Krafft, 1819. ]] O centro de gravidade da música europea situouse en Viena, onde un novo compositor comeza a revolucionar a ópera e o concerto: Wolfgang Amadeus Mozart. Aínda que se baseou nas achegas de Haydn, Mozart prefería melodías máis cantables, ao estilo italiano. Ademais nas súas obras aprécianse máis cromatismos e outras modificacións harmónicas. En canto á instrumentación, utiliza máis variedade de instrumentos, en ricas combinacións tímbricas.
Arcado-chipriota-panfilio
Mantivo moitas características do micénico que se perderon noutros dialectos clásicos (como o xónico ou o ático), por exemplo o son /w/, que se escribía coa letra arcaica digamma (Ϝ). Doutra banda, a letra arcaica san (Ϻ) mantívose en uso só en Arcadia ata o século -VI.
Estación de Alfaro
Situación ferroviaria
A estación atópase no punto quilométrico 5,2 da liña férrea de ancho ibérico que une Castejón con Bilbao por Logroño e Miranda de Ebro a 261 metros de altitude.
Ego, superego e id
Os psicólogos do ego
David Rapaport sistematizou o modelo estrutural de Freud e as revisións que Hartmann fixo del. Rapaport argüíu que o principio central da teoría freudiana é que os procesos mentais están motivados e moldeados pola necesidade de descargar a tensión que se acumula entre os tres compoñentes estruturais da mente.
Revolta dos angolares
Historia
Foi unha revolta de escravos que se rebelaron contra o imperio portugués, un episodio determinante da historia do pobo angolar. A revolta foi liderada por Amador, rei dos combatentes, o 9 de xullo de 1545, cando as súas forzas marcharon sobre a capital, San Tomé, pero foi subxugada o ano seguinte polos portugueses, que capturaron e executaron a Amador (1596). Os rebeldes chegaron a controlar dúas terceiras partes da illa.
Picoplancto
O picoplancto é a fracción do plancto composta por especies que miden entre 0,2 e 2 μm. Poden ser fundamentalmente especies fotosintéticas ou heterótrofas. Tamén pode haber algunhas especies mixótrofas (poden utilizar distintas fontes de enerxía e carbono). O picoplancto consta de especies procarióticas e eucarióticas.
Highlands
As Highlands ou Terras Altas Escocesas (Highlands en inglés, A' Ghàidhealtachd en gaélico escocés, Hielands en scots), é unha rexión montañosa do norte de Escocia. É unha área con baixa densidade de poboación, e cun relevo moi variado. O principal centro administrativo é Inverness.
A unidade administrativa do condado denominado Highland soamente ocupa un 40% (aproximadamente) da rexión xenericamente denominada Highlands. O resto do territorio está repartido entre os condados de Aberdeenshire, Angus, Argyll e Bute, Moray, Perth e Kinross, e Stirling.
Copa do Rei de fútbol 2009/10
Dezaseisavos de final
- Paso 4: configúranse 5 emparellamentos entre os 5 gañadores en segunda rolda de clubs pertencentes a Segunda División (dos exentos no "paso 3") e 5 clubs de Primeira División.
Os outros feirantes
Contido
14.- (p. 50) A orella dereita de Antón de Leivas. Un día no cine dinlle que ten unha orella máis grande. Axiña o cre toda a familia e veciños. Mesmo irá xunto a un menciñeiro. Unha moza descobre que nela se escoita o mar como nunha caracola. É todo un éxito, ata lle serve para conquistar moza e casar. Cobra a tres pesos a sesión de curar doenzas. Un seu cuñado venezolano descobre que son as dúas orellas iguais: un caso de sugestión colectiva.
15.- (p. 53) Lamego de Mouriz. As sortes e resortes son as predicións feitas en determinados días segundo o tempo. Lamego escoitou a un falar de augas nunca vistas e fixo todos os preparativos para o inverno como se se fose asolagar. Non pasou nada, pero o diluvio foi en Italia. Agora ensina unha foto de xornal de Florencia como proba: puideran facerse ricos previo pago, se avisasen aos italianos.
18.- (p. 63) Felpeto, mariñeiro e músico. Felpeto desembarcou e cría que o mar se ía botar enriba das casas. Lévano ao hospital de Conxo. Faise amigo dun canteiro de Pontevedra que fai gaitas e frautas de pedra, pero non soan por falta de burato. Felpeto vai aprendendo solfexo e mesmo se emprega de coidador de tolos. Logo pedirá permiso para desembarcar do Conxo e ir á casa en Corme. Só fala con notas musicais e morre pronto.
Os outros feirantes, parte dunha triloxía
El mesmo ten aludido a esta unidade nunha entrevista a César Morán en 1982:
Voces narrativas
A presenza deste narrador evidenciase na utilización do deíctico na fórmula introdutoria de moitos dos relatos, que parece presupor a existencia dun auditorio atento ás palabras do narrador:E ste Xosé naceu...  (p. 21); Este Fulxencio Parada era de Asados, na veciñanza da ría de Arousa.
Caracterización do tipo galego retratado: os personaxes
Está sempre presente a galeguidade dos personaxes, son xentiña de nós na feira galega, que a feira era a mellor e máis tradicional concentración de xente.
Hendrik Casimir
Traxectoria
Logo da súa graduación traballou como axudante de Wolfgang Pauli na universidade ETH de Zürich e, en 1938, chegou a ser profesor da Universidade de Leiden, onde compaxinou a docencia coas investigacións sobre a condución de calor e sobre a de electricidade, e contribuíu ao desenvolvemento das temperaturas de millikelvin.
Casimir colaborou na fundación da Sociedade Europea de Física, da que foi presidente entre 1972 e 1975, e foi tamén membro da prestixiosa Royal Society de Londres. En 1979 foi un dos relatores fundamentais na celebración do 25º aniversario da creación do CERN.
Galegos co premio Hendrik Casimir
Na edición de 2018 resultou galardoada con este premio a enxeñeira física e matemática galega Marta Pita Vidal, quen, tras formarse na Universidade Politécnica de Cataluña e pasar polo Instituto de Tecnoloxía de Massachusetts (MIT), en Boston, forma parte do equipo de investigación en física cuántica de Leo Kouwenhoven na Universidade de Tecnoloxía de Delft, nos Países Baixos. Pita Vidal foi recoñecida tamén nos Países Baixos cun dos premios da Real Sociedade de Ciencias e Humanidades á Xuventude con Talento en 2019.
Miguel de las Cuevas
Miguel Ángel de las Cuevas Barberá, nado en Alacant o 19 de xuño de 1986, é un futbolista español. Xoga de centrocampista e o seu equipo actual é o Córdoba CF.
Enolase
Inhibidores da enolase
Sintetizáronse pequenas moléculas inhibidoras da enolase para usalas como sondas químicas do mecanismo catalítico do encima. A máis potente delas é o fosfonoacetohidroxamato, que na súa forma non protonada ten afinidade polo encima. Ten unha semellanza estrutural co presunto intermediato catalítico que se forma entre o PEP e o 2-PG. Fixéronse intentos de usar este inhibidor como un fármaco anti-tripanosoma, e máis recentemente, como un axente anticancro, especificamente nos glioblastomas que son deficientes en enolase debido á deleción homocigótica do xene ENO1 como parte do locus 1p36.
Acilo
miniatura|400px|Grupo xeral acilo ( azul ) como ión acilo (arriba no centro), como radical acilo (arriba á dereita), nunha cetona (arriba á esquerda), nun aldehido (abaixo á esquerda), éster (abaixo no centro) ou nunha amida (abaixo á dereita). (R1, R2, R3 = substituíntes orgánicos ou hidróxeno).
The Rocky Horror Picture Show
The Rocky Horror Picture Show é unha comedia musical de 1975 dirixida por Jim Sharman que parodia os filmes de terror e ciencia ficción. Cun guión de Richard O'Brien e Sharman, está protagonizada por Tim Curry, Susan Sarandon e Barry Bostwick. Está baseado na montaxe musical británica The Rocky Horror Show.
Acilo
En química orgánica, o grupo acilo deriva xeralmente dun ácido carboxílico (nome da IUPAC: alcanoíl). Por tanto, ten a fórmula RCO-, onde R representa un grupo alquilo que está unido ao grupo CO por enlace simple. Aínda que o termo se aplica case sempre a compostos orgánicos, os grupos acilo poden en principio derivar doutros tipos de ácidos como os ácidos sulfónicos e ácidos fosfónicos. Na disposición máis común, os grupos acilo están unidos a un fragmento molecular máis grande, e nese caso os átomos de carbono e osíxeno están unidos por dobre enlace.
En bioquímica
En bioquímica son freceuntes os grupos acilo en todas as principais categorías de biomoléculas.
En química organometálica e catálise
Os ligandos acilo son intermediarios en moitas reaccións de carbonilación, que son importantes nalgunhas reaccións catalíticas. Os acilos de metais orixínanse xeralmente por medio da inserción de monóxido de carbono en enlaces metal-alquilo. Os acilos de metais tamén se orixinan de reaccións nas que interveñen cloruros de acilo con complexos metálicos de valencias baixas ou pola reacción de compostos de organolitio con carbonilos de metais. Os acilos de metais descríbense a miúdo por dúas estruturas de resonancia, unha das cales enfatiza a basicidade do centro osíxeno. A O-alquilación de acilos de metais dá lugar a complexos carbeno de Fischer.
Ibaraki
Ibaraki (茨木市, いばらきし, Ibaraki-shi) é un concello xaponés da prefectura de Osaca. Está situado ó norte da prefectura, na parte Hokusetsu (a parte norte de Settsu), ao centro da rexión de Kinki, no centro-oeste da illa de Honshu. Ten 76,52 km² de superficie e unha poboación de 272.817 habitantes (2009) e unha densidade de poboación de 3.570 hab./km².
Santiago Casares Quiroga
Santiago Casares Quiroga, nado na Coruña o 8 de maio de 1884 e finado en París o 17 de febreiro de 1950, foi un político e avogado galego. Foi un dos signatarios do Pacto de San Sebastián (1930) e deputado a Cortes da ORGA (Organización Republicana Autónoma Galega), un partido que dirixiu e fusionou en 1936 coa Izquierda Republicana. Ocupou varias carteiras ministeriais e chegou a ser presidente do goberno de España durante a Segunda República.
Traxectoria
En 1919 figurou como candidato a deputado a Cortes pola Coruña na coalición republicano-socialista, sendo derrotado. Casou en 1920 con Gloria Pérez Corrales, filla dun militar cacereño republicano e dunha cigarreira coruñesa. Coa chegada ao poder de Primo de Rivera permaneceu un curto período na cadea e despois dedicouse aos negocios e a administrar a súa fortuna. O 11 de febreiro de 1926 creouse a Alianza Republicana, e integrouse nela con Xerardo Abad Conde como representantes do Casino Republicano Coruñés.
O 5 de setembro de 1929 Casares reuniuse no Casino de Santiago de Compostela con Emilio González López, Antón Villar Ponte e outros intelectuais para crear un novo partido político republicano de carácter autonomista que se denominou ORGA (Organización Republicana Gallega Autónoma). Participou no Pacto de San Sebastián (1930), en representación da Federación Republicana Gallega. En decembro dese ano, foi enviado a Jaca como delegado do comité revolucionario republicano na clandestinidade para evitar a sublevación que preparaban un grupo de militares republicanos. Non chegou a tempo, polo que a sublevación tivo lugar, sen éxito ningún. A consecuencia disto, foi encarcerado.
Segunda República Española
Coa chegada da Segunda República foi nomeado ministro da Mariña no goberno provisional, de abril a outubro de 1931, e máis tarde ministro de Gobernación. Elixido deputado polas Cortes Constituíntes pola ORGA, seguiu sendo ministro de Gobernación durante o goberno socialista-republicano presidido por Manuel Azaña.
Estación de Calahorra
Historia
Dende o 31 de decembro de 2004 Renfe explota a liña mentres que Adif é a titular das instalacións ferroviarias.
Materialismo cultural
Principio de primacía da infraestrutura
O principio teórico básico do materialismo cultural foi denominado principio do determinismo infraestructural, pero o cualificativo de principio da primacía da infraestrutura parece unha expresión máis afortunada, en vista do malentendido xeneralizado que pesa sobre a relación entre as actuacións humanas e o determinismo que impera na evolución sociocultural, e que se aborda máis adiante. O principio de primacía da infraestrutura defende que a probabilidade de que as innovacións que xorden no sector infraestructural sexan preservadas e propagadas é tanto maior canto máis potencian a eficiencia dos procesos produtivos e reprodutivos que sustentan a saúde e o benestar e que satisfan necesidades e pulsións biopsicolóxicas básicas no home.
Custos, vantaxes e beneficiarios
Os custos e beneficios das innovacións poden referirse á saúde e o benestar do conxunto dunha poboación ou de determinados grupos, algúns dos cales poden ter xuros diversos e contraditorios nos efectos provocados por certas innovacións. En presenza de grupos con xuros enfrontados, a selección ou o rexeitamento das innovacións depende do poder relativo que cada grupo poida exercer en defensa dos seus xuros.
Teoría do pico de Hubbert
A teoría e consecuencias hipotéticas
Aínda sendo controvertida, esta teoría está amplamente aceptada entre a comunidade científica e mesmo a industria petroleira. O debate non se centra en se existirá un pico do petróleo, senón en que momento ocorrerá, xa que o petróleo é un recurso finito e non renovábel en escalas curtas de tempo. Isto depende dos posíbeis descubrimentos de novas reservas, o aumento de eficiencia dos xacementos actuais, extracción profunda ou a explotación de novas formas de petróleo non convencionais.
Este feito implicaría importantes consecuencias para os países desenvolvidos, que dependen en gran medida de petróleo barato e abundante, especialmente para o transporte, a agricultura, a industria química e a calefacción doméstica. A teoría debe o seu nome ao xeofísico M. King Hubbert, quen predixo correctamente o pico da produción estadounidense con quince anos de antelación.
Última produción máxima
Segundo Energy Information Administration do United States Department of Energy, a produción máxima de petróleo convencional, máis a produción de lease condensate, lousa bituminosa, areas de alcatrán e líquidos de gas natural, foi de 84.630.000 barrís de petróleo por día, en 2005. .
Casa da fervenza
Arquitectura
Wright coidou especialmente os contrastes entre os diferentes materiais xogando coas texturas, a rugosidade da pedra e a suavidade do formigón puído. Ademais, as cores elixidas son significativas, tanto a cor crema dos saíntes de formigón armado puído, como as carpinterías vermellas.
Autorregulación
Os animais homeotérmicos (de sangue quente, na linguaxe corrente), deben esta condición a teren a súa temperatura corporal autorregulada, o que fai máis simple o desenvolvemento do embrión. Richard Dawkins sinala que o código xenético dos anfibios é máis complexo que o do home, e atribúe esa diferenza á complexidade acrecentada do desenvolvemento dos embrións a temperatura variábel.
Albita
Características
É o extremo con sodio de dúas series de solución sólida distintas. Por un lado a serie dos plaxioclasios, á cal se considera que pertence, cuxos extremos son a albita (plaxioclasio de sodio) e a anortita (plaxioclasio de calcio). Por outra parte a serie dos feldespatos potásicos, cuxos extremos son a albita (NaAlSi3O8) e o ortoclasio (KAlSi3O8), con toda unha serie de minerais intermedios con proporcións variables de sodio e potasio.
Andesita
A clasificación de andesitas pode facerse segundo o fenocristal máis abundante. Así temos a andesita olivina, no que a olivina é o principal compoñente mineral.
Lanciano
O centro da cidade está situado a 265 m sobre o nivel do mar, pero a altitude do concello varía desde os 33 m da "contrada" Serre, cerca do río Sangro, aos 410 m de San Nicolino, no límite con Castel Frentano.
Downing Street
Quen vive onde
9 Downing Street foi nomeada no 2001 e é a entrada de Downing Street ao Departamento do Consello Privado e actualmente aloxa a oficina do Oficial Disciplinario.
Revolución social
É un concepto moi utilizado polos grupos anarquistas para designar un cambio profundo que vai máis alá do político ou económico, penetrando na cotidianeidade das vidas. O concepto en si é contrario ás definicións de "revolución política" e "revolución de masas", pois se opón tanto ós cambios netamente institucionais como ós que non partan desde bases humanas interactivas. Un coñecido caso de revolución social o constitúe a Revolución Española de 1936, onde por exemplo o uso do tratamento de respecto chegou a declinar, sendo común o atuamento.
Bieito XV, papa
Outras realizacións
Fóra de todo o esforzo que adicou á logra-la paz durante a I Guerra Mundial, Bieito XV destacou por algunhas reformas de fonda pegada na vida da Igrexa. O 27 de maio de 1917 promulga, coa Bula Providentissima Mater, o novo Código de Dereito Canónico, que xa estaba previsto no Concilio Vaticano I, case 50 anos antes, e que foi a primeira codificación sistemática de todo o corpus xurídico canónico ciscado por innumerables documentos. Tamén no mesmo 1917, co Motu Proprio Dei Providenti de 1 de maio de 1917, institúe a Sacra Congregación para as Igrexas Orientais, e, co Motu Proprio Orientis Catholici, de 15 de outubro de 1917, funda en Roma o Instituto Pontificio para os Estudos Orientais, que levaba anexa unha biblioteca amplamente dotada de obras da especialidade.
Penedès
O territorio deu lugar a unha denominación de orixe homónima que inclúe tamén municipios doutras comarcas.
Eleccións municipais en Moraña
Estes foron os resultados das eleccións municipais no concello de Moraña dende 1979. miniatura|dereita|[[Galería de imaxes de casas dos concellos de Galicia|Casa do concello de Moraña]]
Estación de Haro
Media distancia
Actualizados a 6 de xullo de 2016.
Gaizka Garitano
Gaizka Garitano Aguirre, nado en Bilbao o 9 de xuño de 1975, é un exfutbolista e actual adestrador de fútbol español que adestra ao Athletic Club da Liga Santander. Xogaba de centrocampista.
Rei Amador
Legado
Un dos principais equipos de fútbol do país leva o Rei Amador no nome, a Unión Deportiva Rei Amador.
Canaval, Sober
San Pedro de Canaval é unha parroquia do concello de Sober, na comarca da Terra de Lemos, na provincia de Lugo. Segundo o IGE en 2010 tiña 190 habitantes (90 homes e 100 mulleres), 35 menos ca en 1999.
UTR
5' UTR
Na 5' UTR podemos atopar varias secuencias regulatorias:
3' UTR
As secuencias responsables do acurtamento da vida media dos ARNm están nas rexións 3´ UTR.
Homaxe da Galicia Universal
'Ramon Otero Pedrayo: A súa vida e a súa obra. Homaxe da Galicia Universal' é unha obra literaria de diversos autores e autoras, escrita en homenaxe a Ramón Otero Pedrayo e publicada en 1958.
Contidos
O volume remata cunha listaxe das obras publicadas por Otero Pedrayo e unha escolma de textos seus de diferentes materias.
Mvezo
Mvezo é unha pequena vila á beira do río Mbhashe, non lonxe de Mthatha, na provincia do Cabo Oriental, en Suráfrica. A vila é coñecida principalmente por ser o lugar de nacemento do ex-Presidente de Suráfrica Nelson Mandela.
Medición xenética
Mapas xeográficos
Coa construción mapas xeográficos das compoñentes principais anteriores foi posible comprobar as hipóteses de migracións arcaicas e facer outras hipóteses similares ou que contemplen a selección natural. A estes mapas chámaselles sintéticos, para distinguilos dos anteriores.
Illamento por distancia
Practicamente tódalas poboación intercambian emigrantes coas veciñas. A acumulación deste fenómeno durante o tempo fornece unha forte correlación entre as súas distancias xenéticas e distancias xeográficas. Isto parece que é unha norma xeral en tódalas poboacións humanas e pódese facer para distancias xeográficas maiores que para as que se fai normalmente.
Cilleruelo de Abajo
Cilleruelo de Abajo é un concello español da provincia de Burgos (Castela e León). A súa poboación é de 268 habitantes (INE 2012).
Consello rexional de Samaria
100px|miniatura|Situación do Consello rexional de Samaria. O Consello rexional de Samaria (מועצה אזורית שומרון‎, Mo'atza Azorit Shomron) é un consello rexional Israelí do norte de Xudea e Samaria. Dentro da súa xurisdición proporciona os servizos municipais a uns 35 comunidades israelís nos montes de Samaria, cunha poboación total de ao redor de 34,100 persoas. As oficinas principais están situadas no Parque Industrial Bakú. O logotipo do consello está inscrito coas palabras Bíblicas de Xeremías 31:5: "De novo plantarás viñas nos montes de Samaria", facendo referencia á industria de viticultura da rexión.
A área municipal do consello esténdese por uns 2.800 quilómetros cadrados. Ata o outono de 2005 cando algunhas das súas terras municipais foron abandonadas como parte da retirada israelí, o consello de Samaria era o consello rexional máis grande por territorio.
The Hobbit: The Desolation of Smaug
Enredo
Xa de camiño pola mañá cedo, Gandalf sepárase do grupo antes destes entraren no Bosque das Tebras, lembrándolles que nunca deixen o carreiro e que o esperen antes de entrar na Montaña Solitaria. Despois de perder o sendeiro na foresta, os ananos son capturados por arañas xigantes. Bilbo, coa axuda d'O Anel, consegue ceibalos das arañeiras. Mentres loitan contra as arañas, os ananos son capturados polos elfos do bosque. Tauriel (Evangeline Lilly), a elfo xefe da garda, namórase de Kili (Aidan Turner), sobriño de Thorin. Como resultado, Legolas (Orlando Bloom), fillo do rei dos elfos Thranduil (Lee Pace), ponse celoso.
Categorización
A categorización é a habilidade de clasificar os elementos da realidade externa e interna. Tendo en conta que presupón que a lingua non está separada do individuo, da súa capacidade de cognición e das súas actividades, reflicte e participa do funcionamento destes.
Gramática xenerativa
A gramática é un mecanismo finito que permite xerar ("producir", "crear") un conxunto infinito de frases gramaticais ben formadas. Esa gramática constitúe o saber lingüístico dos individuos que falan unha lingua, isto é, a súa competencia lingüística.
Apatita
miniatura|Apatita A apatita é un mineral con cristais hexagonais e dureza 5 na escala de Mohs. A súa composición química aproximada é Ca5(PO4)3(F,Cl,OH). A cor é variábel aínda que predominan os cristais incoloros, de cor parda ou verdosa.
Depósitos
A presenza de apatita en Logrosán, Estremadura é coñecida dende vello. Conta a tradición que no Cercón de las Brujas celebrábanse aquelarres nos que se guindaban ao lume uns pos brancos que emitían resplandores fluorescentes. Á parte desta lenda, o certo é que as mostras coas que Proust definiu por primeira vez a fluorapatita, en 1781, procedían deste lugar.
VJ
Actualmente traspasou o seu marco nativo, puramente lúdico e underground, e o campo de actuación dun VJ non se limita só a clubs, estendéndose a concertos, publicidade, eventos públicos, presentacións, televisión etc.
Álxebra multilinear
Notación
A álxebra multilinear fai un uso intensivo da notación multiíndice. Unha notación dese tipo representa as combinacións lineares por un conxunto de dous ou máis índices repetidos.
Airbus A380
En maio do ano 2017 Airbus tiña 317 pedidos en firme do A380, dos cales 213 xa foran entregados. O seu pedido máis grande, composto por 142 exemplares, é para a aeroliña Emirates, dos que 97 xa foron entregados.
Pele (volcán)
A Columna (pluma)
A pluma de Pele é o arquetipo das plumas tipo Pele: de 300 km de altitude, que xerou un gran depósito vermello nun anel concéntrico ó redor da apertura da fonte do material. A pluma é creada pola desgasificación do xofre (diatómico, S2) e o dióxido de xofre (SO2) procedente da lava expulsada dende o lago de lava de Pele. As imaxes tomada á pluma por parte da Voyager 1 revelan unha grande estrutura sen unha columna central coma no caso das plumas máis pequenas do tipo de plumas Prometheus, no canto posúen unha estrutura filamentosa. Esta morfoloxía é coincidente cunha pluma que se forma a partir de gases sulfurosos que se elevan no ceo dende o lago de lava de Pele, os cales condénsanse en S2 e SO2 en estado sólido cando acadan a parte máis alta e exterior da pluma en forma de paraugas. Estes materiais condensados son depositados sobre a superficie, formando unha gran anel vermello ó redor (neste caso) do volcán Pele. A forma oval dos depósitos, alongados un pouco na dirección norte-sur, poderían se-lo resultado da aliñación este-oeste, do graben que forma a parte máis activa da parte sur do patera de Pele. A actividade variable en diferentes partes do lago de lava de Pele podería tamén ter influído nos cambios no brillo, forma e densidade do depósito da pluma, cambios observados por varias sondas ó longo do varias épocas.
Os límites do crecemento
miniatura|Entrega do [[Premio da Paz do Comercio Libreiro Alemán, en 1973, ao Club de Roma en Frankfurt. Da esquerda á dereita: Ernst Klett, Aurelio Peccei e Eduard Pestel.]]
Jaume Matas
Traxectoria
De 2000 a 2003 foi Ministro de Medio Ambiente no segundo goberno de José María Aznar, época na que creou o Plan Hidrolóxico Nacional. Como ministro de Medio Ambiente procedeuse á ratificación do Protocolo de Kyoto, momento no que España ocupaba a presidencia da Unión Europea.
Pío XI, papa
Primeiros anos e estudos
Ao mesmo tampo chamaa atención na súa biografía que era un excelente atleta, gran afeccionado ao alpinismo. De feito, foi dos primeiros en escalar o Mont Blanc.
Papado
A súa coroación papal realizouse na explanada da basílica de San Pedro, acto que despois sería imitado por Pío XII, Xoán XXIII e Paulo VI, e lugar onde se realizan as actuais "Misas de Inicio de Pontificado". Dende a autoproclamación da "catividade" da Igrexa católica por Pío IX en 1870, era esta a primeira coroación pública dun papa dende entón. Os seus predecesores foron coroados na basílica de San Pedro ou na Capela Sistina, como o fixeron León XIII, (Pío X e Bieito XV, este último porque, escolleito cando xa comezara a Grande Guerra, quixo unha cerimonia sinxela).
En Italia, o partido católico do dirixente político Luigi Sturzo, chamado Partido Popular, e opositor ó fascismo, disolvérase pouco antes. Pío XI animou ós católicos italianos nas eleccións de marzo de 1929 a que votasen ós fascistas, e catalogou a Benito Mussolini como un home enviado a nós pola providencia. miniatura|Pío XI na portada de [[El Ideal Gallego, 7/10/1923.]] De ton similar foi o acordo ou concordato celebrado coa Alemaña nazi o 20 de xullo de 1933, e que implicou, como o Tratado de Letrán para Italia, a imposición do Código de Dereito Canónico en Alemaña e a desarticulación da intervención en política dos católicos. No caso de Alemaña, o Partido do Centro do ex chanceler Heinrich Brüning foi disolto, co que os nazis ficaron sen oposición legal algunha no seu país.
Algúns anos antes, en 1931, e coa colaboración dun dos inventores da radio, o nobre italiano Marconi, inauguráronse as transmisións de Radio Vaticano, a través das cales a Igrexa manifestou dende entón as súas opinións a nivel mundial, xa que a emisora moi pronto desenvolveu transmisións en diversos idiomas, cousa que ata o presente continúa facendo.
Physignathus cocincinus
O Physignathus cocincinus é unha especie de lagarto agámido orixinario da China e o sueste asiático.
Masacre de Cannstatt
Cannstatt, un antigo castro, era unha das principais localidades do ducado de Alamania fundado polos Merovinxios. Hoxe en día a localidade é o distrito máis antigo e máis poboado da cidade de Stuttgart, capital do estado federado alemán de Baden-Württemberg.
Dobra (San Tomé e Príncipe)
Primeira dobra
En decembro de 2008 e debido á continua inflación, fíxose necesario emitir un novo billete, de 100.000 dobras.
Festus Mogae
Festus Gontebanye Mogae, nado en Serowe o 21 de agosto de 1939, é un economista e político botswaniano, que foi o terceiro presidente de Botswana, dende 1998 ata 2008.
Despois de realizar os seus estudos de economía na Universidade de Oxford, Mogae converteuse en funcionario nalgunhas institucións financeiras tales como o FMI e o Banco de Botswana. Foi nomeado vicepresidente de Botswana en 1992, durante o goberno de Quett Ketumile Joni Masire, a quen sucedeu no poder o 1 de abril de 1998.
Bustelo, Vilaño, A Laracha
Bustelo é un lugar da parroquia de Vilaño no concello coruñés da Laracha na comarca de Bergantiños. Tiña 60 habitantes no ano 2009 segundo datos do Instituto Nacional de Estadística, dos cales eran 30 homes e 30 mulleres.
Natxo González
Traxectoria
O 14 de xuño de 2019 fíxose oficial a súa fichaxe polo CD Tondela, da Primeira Liga portuguesa, por dúas campañas. O 5 de agosto de 2020 desvinculouse do club, a falta dunha campaña máis, tras conseguir a permanencia.
Michel Martelly
Política
O 8 de febreiro de 2016, deixou o cargo, sen que aínda houbera sucesor despois de que, debido á tensión social, houbera que suspender a segunda volta das eleccións presidenciais.
Yom Kippur
Día do Perdón
Unha semana antes de Rosh Hashaná, tamén durante a madrugada, dinse as oracións que se chaman selichot (perdóns). O 1º de Tishrei é o gran día, a base para un ano novo e un novo ano de vida. Despois seguirán nove días ata o día do perdón. Dez días, para afondarse dentro de si e afrontar o mal. O proceso chega a súa culminación o día 10º de Tishrei, o Yom Kippur.
Os pazos de Ulloa
Historia e características
En 1985 foi adaptada como serie para Televisión Española co título de Los pazos de Ulloa, dirixida por Gonzalo Suárez.
Hemiacetal
Reaccións
As cetonas dan hemicetais e cetais, que non se forman tan rapidamente coma os hemiacetais e acetais. Para aumentar o rendemento na formación de cetais ou acetais, hai que retirar a auga que se forma durante a reacción.
Last Chaos
Niveis
Paralelamente cada vez que se mata algún monstro ou acádase unha misión con éxito, obtéñense puntos de habilidade, básicos para a aprendizaxe de distintas habilidades.
Países
"Last Chaos" ten servidores en Alemaña, España, Italia, Polonia, Francia e Turquía.
Pazo de Arxeriz
O pazo de Arxeriz é unha construción civil do século XVII situada no lugar de Arxeriz (Fión, O Saviñao), orientado cara á Ribeira Sacra do río Miño. Pertence á Fundación Xosé Soto de Fión, e está acondicionado como museo etnográfico. O pazo está dentro dun terreo dunhas 30 hectáreas, que inclúe numerosas edificacións de arquitectura popular, salas habilitadas e un castro no que se están a levar a cabo prospeccións arqueolóxicas.
Estrutura do pazo
No Pazo de Arxeriz hai diversas salas acondicionadas como museos etnográficos. A cociña tradicional está constituída por unha lareira, mobles e utensilios propios da época. No salón, de grandes dimensións, están expostos elementos referentes á cultura castrexa así como tamén restos arqueolóxicos que se foron atopando durante a escavación de 2013.
María Guerrero
María Guerrero, nada en Madrid o 17 de abril de 1867 e finada na mesma cidade o 23 de xaneiro de 1928, foi unha actriz española.
Pío XII, papa
Cardeal
En 1929 Pío XI créao cardeal presbítero de San Xoán e San Paulo, e após a dimisión de Gasparri, Secretario de Estado debido ao seu satisfactorio labor no dicasterio alemán pero fundamentalmente polo seu coñecemento da política alemá nuns tempos especialmente complicados, en pleno ascenso do partido nacional-socialista.
No desempeño das súas funcións, Pacelli realizou numerosas viaxes aos Estados Unidos, Arxentina, Hungría e Francia, tendo acceso aos mandatarios destes países, o que lle outorgou prestixio internacional.
Montmeló
Montmeló é un municipio español pertencente á provincia de Barcelona, en Cataluña. Está situado a uns 20 km ao norte de Barcelona, na comarca do Vallès Oriental. Atópase na parte baixa do río Congost, na súa confluencia co río Mogent para formar o Besòs, río que constitúe o límite meridional do municipio.
James L. Brooks
Traxectoria
Brooks naceu no barrio de Brooklyn pero criouse en North Bergen, dentro da área metropolitana de Nova York; comezou a realizar un curso de relacións públicas na Universidade de Nova York pero deixou os estudos sen rematar, traballando na CBS e tras dous anos acadou un posto como escritor para a CBS News. En 1965 mudouse aos Ánxeles, traballando como escritor para documentais de David L. Wolper, tras coñecer ao produtor Allan Burns conseguiu un traballo como guionista na serie My Mother the Car, traballou en numerosas outras series e en My Friend Tony (1969) foi o xefe de guionistas, creando en 1969 a serie Room 222. Grant Tinker contratou a Brooks e Burns para MTM Productions, creando The Mary Tyler Moore Show en 1970, unha das primeiras series en amosar unha muller traballadora, solteira e independente como protagonista principal recibiu boas críticas e supuxo o primeiro Emmy para Brooks. Rhoda (1974-1978) e Lou Grant (1977-1982), tamén ideadas por Brooks e Burns, apareceron como series derivadas de Mary Tyler Moore. En 1978 deixou MTM Productions para crear, xunto a outros empregados de MTM, a produtora John Charles Walters Company, onde creou a serie Taxi (1978-1982) que gañou múltiples Emmys pero que se cancelou dúas veces polos seus baixos índices de audiencia.
Cardiomegalia
A cardiomegalia é un termo empregado en medicina para describir o agrandamento anormal do corazón ou hipertrofia cardíaca. Trátase dun signo que adoita aparecer en persoas con insuficiencia cardíaca crónica, ademais doutros tipos de miocardiopatías.
Pode ser unha manifestación da doenza de Wernicke.
Sintomatoloxía
A cardiomegalia implica, pola súa definición, que a mecánica de latexo do corazón estea alterada, isto é, o corazón terá problemas para bombear o sangue ao resto do corpo. Isto acrecéntase en situacións de esforzo físico. Así, os principais síntomas indicativos de cardiomegalia son:
Diagnóstico
En moitas ocasións unha simple exploración física dos signos e síntomas abonda para diagnosticar ou sospeitar cardiomegalia. As flutuacións do pulso, a tose e sobre todo a dificultade respiratoria orientan o diagnóstico de cardiomegalia. O xeito máis doado de observar a cardiomegalia é mediante unha radiografía simple do tórax. A definición radiolóxica de cardiomegalia é unha silueta cardíaca (corazón) que ocupa máis da metade do espazo que o que ocupan a suma dos dous pulmóns. O electrocardiograma é útil para determinar se hai trastornos do ritmo cardíaco típicos da cardiomegalia, como a taquicardia ou outras arritmias. Tamén pode facilitar o diagnóstico da doenza subxacente, isto é, da patoloxía de base que está a causar o agrandamento do tamaño do corazón, como pode ser a insuficiencia cardíaca ou as cardiomiopatías. Outras probas de utilidade son a TAC, o ecocardiograma, o cateterismo cardíaco ou a proba de esforzo.
Manufactura real
O exemplo máis claro é a política de Colbert en Francia durante o reinado de Luís XIV (manufactura dos Gobelinos, a partir de 1662, dedicada a tapices, alfombras e outros téxtiles), de modo que adoita chamarse Colbertismo a esta política económica.
José Iglesias Ramilo
Recoñecementos
Entre 1994 e 1995 o Concelleiro de Cultura de Vigo Francisco Santomé encargoulle a creación dunha banda sinfónica con músicos escollidos entre as agrupacións da bisbarra, co pretexto de ofrecer unha serie de concertos. Foi condecorado coa medalla de ouro do Concello de Vigo.
Lingua waray-waray
dereita|miniatura|Escudo das provincias de Leyte e Samar, áreas onde é falada a lingua waray-waray.|260x260px A lingua waray-waray, visaya de Leyte ou samareño é unha lingua que pertence á familia lingüística austranesia, dentro da rama occidental malaio-polinesia e no grupo visayo, escrita en alfabeto latino (antigamente empregábase o alfabeto baybayin). É falada por arredor de tres millóns de persoas nas provincias de Samar, Samar do Norte, Samar Oriental, e en certos lugares de Leyte e Biliran, en Filipinas. Déuselle o código ISO 639-2 war, pero non ten un código de dúas letras ISO 639-1, para a representación mediante códigos dos nomes das linguas. Debido ao contacto coa lingua española conta con numerosas achegas léxicas do castelán. O nome desta lingua ven da palabra "waray" a cal é frecuentemente escoitada polos non falantes e que significa "ningún", "nada" ou "non". A lingua waray-waray é falada polas persoas waray da illa de Samar, na maior parte de Leyte e nalgunhas zonas da illa de Biliran, mais con variacións dialécticas. Estas son faladas nalgunhas partes de Masbate, particularmente na illa de Ticao, que está próxima da illa de Samar. Entre estas variantes atópanse o Waray-Waray Sorsogon e o Masbate Sorsogon, clasificadas dentro da lingua waray-waray pero chamadas Bisakol porque se asemellan ás linguas Visaya e Bicolano.
Principado teocrático de Montenegro
Antecedentes
Pouco se sabe dos primeiros tempos deste país. Só que os seus primitivos poboadores eran ilirios e que foi ocupado polas tribos eslavas no século VII. Da unión destas tribos xurdiu, no século IX, o principado de Duklja, coñecido máis tarde por Zeta.
Desenvolvemento posterior
O sucesor de Danilo I, Petar I Petrović Njegoš (Pedro I) coñecido como San Pedro de Cetinje, (1747–1830) Vladika de Montenegro e Exarca (pretendente) da Igrexa Ortodoxa Serbia, foi o líder espiritual e militar máis popular da dionastía Petrović. Durante o seu longo reinado fortaleceu o poder central, unindo aos a miúdo enfrontados clans serbios, consolidou o control sobre as terras de Montenegro, e introdicindo as primeiras leis en Montenegro (Законик Петра I ou Zakonik Petra I), poñendo en marcha o primeiro programa de liberación nacional e de unificación dos serbios. Apoiándose en Rusia para loitar contra Turquía, logrou consolidar a situación internacional de Montenegro.
Fin do Principado teocrátrico
O seu sucesor, Nicolao I (1860-1918), afondou as reformas liberais. Tivo que rexeitar un intento de invasión dos turcos en 1862. Trala derrota otomá na guerra ruso-turca de 1877-78, na que participou Montenegro, este país adquiriu a súa independencia (Tratado de Santo Stefano, 1878) e a súa salída ao Adriático polo porto de Antivari no posterior Congreso de Berlín (1878).
Marilyn Monroe
Consagración (1953-1954)
Ese mesmo ano, a actriz protagonizou xunto a Jane Russell o filme Os cabaleiros prefírenas loiras (1953). Alí interpretou a Lorelei Lee, unha cantante e bailarina. O seu traballo neste filme recibiu boas críticas e a súa interpretación do número musical "Diamonds Are a Girl's Best Friends" converteuse nun clásico dos musicais., sendo recreada décadas despois por Madonna. Nese mesmo ano, Marilyn traballou con Lauren Bacall e Betty Grable en How to Marry a Millionaire. Nesta comedia interpretou a Pola, unha modelo que aluga xunto ás súas amigas un luxoso departamento co obxectivo de atraer adiñeirados desprevidos para poder casar con eles. O filme obtivo críticas positivas e boa recadación, e novamente, a actuación de Monroe foi aclamada.
Vida persoal
As relacións de Monroe acapararon moita atención por parte da prensa. O grao de relación entre o presidente Kennedy e Monroe non se fixo nunca público, malia que Casa Branca lle fixo chamadas a ela durante 1962. O autor Anthony Summers, na biografía de J. Edgar Hoover, concluíu que Monroe estaba namorada do presidente Kennedy e quería casar con el. Cando o romance rematou, Monroe volveuse depresiva. Entón centrouse en Robert Kennedy, quen visitara a Monroe nos Ánxeles o día da súa morte.
Tributos
Elton John e Bernie Taupin escribiron outra canción adicada a ela, "Candle in the Wind".
Agnosticismo
Orixe do termo
Os agnósticos poñen gran coidado, non obstante, en non confundirse cos ateos, por unha parte, e cos materialistas filosóficos, por outra, aínda que uns e outros rexeitan actitudes que se limitan a proclamarse puramente nescientes no referente á existencia espiritual. Os agnósticos non negan que tras os fenómenos cognósticos, sensoriais e volitivos exista un ente permanente ou alma; pero sosteñen que nada pode probarse ou desbotarse respecto á existencia da alma separada do corpo, a súa substancia ou permanencia. Admiten, así mesmo, que tras os fenómenos materiais do Universo pode existir un Deus ou Ser Universal; pero afirman a imposibilidade de determinar ou definir a natureza consciente e espiritual dese Ser. A todos eses problemas convén unha soa resposta: non sabemos nada nin nada nos induce a supoñer que cheguemos algún día a saber algo.
Variedades e controversias
Aínda que existen moitos matices e variedades de agnosticismo, todas as formas razoadas e sistemáticas se basean actualmente, máis ou menos abertamente, nas especulacións de Kant. A conclusión da análise crítica da razón humana, segundo Kant, é a de que soamente podemos coñecer o fenómeno, mentres que as ideas tales como as de Deus, alma e inmortalidade só poden ser aprendidas pola razón práctica.
O lado negativo desta teoría foi presentado por Herbert Spencer, cuxas obras constitúen unha exposición acabada do agnosticismo.
Condución térmica
A condución térmica é un dos medios de transferencia de calor que xeralmente ocorre en materiais sólidos, e é a propagación da calor por medio do contacto de moléculas de dúas ou máis substancias con temperaturas diferentes (metais, madeiras, cerámicas etc.). Ocorre a propagación de calor sen transporte da substancia formadora do sistema, ou sexa, a través de choques entre as súas partículas integrantes ou intercambios enerxéticos dos átomos, moléculas, electróns.